cyanic-selkie/wikianc huggingface dataset:
Cohiba
Historiske forhold
Kubanske Cohíbas er kjent for å bruke den beste sigartobakken på Cuba. Tobakken for Cohíba er utvalgt fra de beste Vegas Finas de Primera (førsteklasses tobakksåkre) i San Luis & San Juan y Martinez-sonene i Vuelta Abajo-regionen i Pinar del Rio-provinsen. Tobakken brukt for å fylle sigarene er unik for kubanske merker fordi den gjennomgår en tredje gjæringsprosess i tønner, noe som er kjent for å gi en mykere smak enn andre sigarer. Til å begynne med ble alle Cohíbas produsert på El Laguito fabrikken, som var et ombygd herskapshus på utsiden av Havanna. Senere ble produksjonen av enkelte Cohíba vitolaer utvidet til andre fabrikker.
Cohíba begynte med sigarene som Fidel Castros livvakt Bienvenido "Chicho" Perez røkte. Castro merket at han ofte røkte en "veldig aromatisk, veldig fin" sigar. Da han ble spurt av Castro hvilket merke han røkte, svarte han at den ble rullet av en venn, som hadde gitt dem til han som en gave.
Mannen som han snakket om het Eduardo Rivera og han jobbet som en sigarruller på La Corona-fabrikken i Havana. Castro snakket med Rivera angående å rulle sigarer for ham personlig, og sammen med fem andre rullere startet de en fabrikk i et tidligere diplomatisk herskapshus kjent som El Laguito (Spansk for "den lille innsjø"). Senere ble fabrikken den første sigarfabrikken hvor alle torcedoras (sigarrullere) var kvinner. Historisk sett var sikkerheten på fabrikken svært streng, da bare tjenestemenn og arbeidere ble gitt tilgang til de mest kritiske delene av fabrikken.
Sigarene var reservert for Castro og andre høytstående kubanske tjenestemenn, og var ofte gitt til utenlandske besøkende som gaver. Da det gikk rykter som førte til frykt for at CIA ville forsøke å likvidere Castro ved å bruke eksploderende sigarer, ga det mye mening for Castro å røyke sigarer som ble produsert under ekstremt sikre og hemmelige forhold. Castro foretrekker lange, tynne sigarer som er rullet for han, særskilt størrelsen som ville bli kjent som Lancero og Corona Especial. Castro bestemte seg for å lansere sine personlige sigarer til offentlig forbruk som et premium sigar-merke når verdenscupen 1982 ble holdt i Spania. Da den først ble lansert besto Cohíba av tre vitolas, eller størrelser : Panetela, Corona Especial og Lancero. I 1989 kom ble tre nye vitolas tilføyd: Robusto, Exquisito og Espléndido, disse seks regnes som Línea Clásica (den klassiske serien).
I 1992 lanserte Habanos SA den første sigaren av produktlinjen Línea 1492, til minne om Christopher Columbus og hans reise til Amerika, hvor hver størrelse var oppkalt etter hvert århundre etter oppdagelsen. Den første utgivelsen inkluderte Siglo I, Siglo II, Siglo III, Siglo IV, og Siglo V, med Siglo VI lagt til i 2002. Et gammelt rykte sier at den originale Línea 1492 var en erstatning for det nylig avsluttede Davidoff-merket i Cuba (hver av de fem forskjellige "Sigloer" korresponderte til en størrelse i Davidoff-serien).
I tillegg til vanlig produksjon så utgir Habanos SA regelmessig Cohiba sigarer i et begrenset antall for blant annet den årlige Habanos-festivalen, og den årlige Edición Limitada (limited edition)-utgivelsen av spesielle priser for de forskjellige typer sigarer som er rullet inn i et mørkere blad. I 2007 lanserte Hanabos en ny serie maduro-rullete Cohibas kalt "Maduro 5" i tre størrelser.
Cohíban produserer også to maskinlagde sigarilloer : Mini og the Club. Habanos SA har også brukt Cohíba merket for andre produkter enn sigar; de begynte å utvikle Cohiba-sigaretter i 1987, og siden 1999 har de produsert Extra Cohiba Cognac. På slutten av 2006 har Cohiba utgitt tre forskjellige typer Edición Limitada Cohíbas : Pirámide, utgitt i 2001 og relansert i 2006, Double Corona i 2003 og Sublime i 2004.
Dominikansk Cohiba og rettslige slag.
Med nasjonaliseringen av den kubanske tobakksindustrien og andre forretninger etter den kubanske revolusjon, flyktet mange sigarprodusenter øya, og brukte sine gamle merkenavn på sigarer produsert på tobakk dyrket av smuglede kubanske frø i Den dominikanske republikk og Honduras. Det var også andre store og små foretak som flyttet utenlands.
Cubas kommunistiske regjering og De forente staters handelsblokade av alle kubanske varer skapte en prekær situasjon for rettslige krav på varemerker. Det finnes mange merkenavn som brukes både av kubanske og ikke-kubanske sigarer (og rum), selv om ikke-kubanske sigarer av slike typer som Hoyo de Monterrey og Montecristo ikke vanligvis kan selges med slike navn i markeder hvor Cuba anses for å eie varemerket. For å omgå dette, selger de fleste ikke-kubanske sigarprodusentene sigarene på det utenlandske markedet under et annet navn, mens de fastholder det gamle navnet de hadde før revolusjonen på det amerikanske markedet. Det har vært en opphetet debatt mellom Habanos SA og andre sigarfabrikanter om bruken av merkenavn skapt etter revolusjonen på det amerikanske markedet, Corhiba er et av disse.
På 1990-tallet begynte den amerikanskeide sigarprodusenten General Cigar Company, Inc. en masselansering av dominikanskproduserte sigarer under navnet "Cohíba" for det amerikanske markedet.
General Cigar registrerte navnet Cohíba først i 1978 og hevder å ha solgt sigarer under navnet Cohíba i begrenset antall på det amerikanske markedet gjennom 1980-tallet og er best kjent med det så kalte "Røde Merket" Cohíba, navngitt etter det røde merket i midten av "O" i "Cohíba" på etikett og eske. Cubatabaco, et statlig eid firma som har ansvaret for sigarer og er deleier av Habanos SA, begynte sammen med Altadis SA en kampanje som gikk ut på å oppheve General Cigars' rett til navnet, og etter utallige rettssaker ble saken delvis løst den 19. juni 2006, da den amerikanske høyesterett bestemte seg for å avslå Cubatacaos protestskriv. Som et resultat av dette ble en bestemmelse fra februar 2005, gitt av "U.S. 2nd Circuit Court of Appeals" som ga General Cigar Company eksklusive rettigheter til Cohíba varemerket i De forente stater, lovfestet og endelig. General Cigar produserte Cohíba sigarer er nå merket på eskene med at de på ingen måte er tilknyttet det kubanske merket.
Den amerikanske regjeringen anerkjente imidlertid i en amicus curiae i høyesterett at Cubatabaco kunne anmode om tillatelse for juridisk beskyttelse av merket fra Department of the Treasurys "Office of Foreign Assets Control", som administreres handelsblokaden. Cubatabaco har oppgitt at de kommer til å følge denne handlingsplanen.
UEFA Super Cup 2002
UEFA Super Cup 2002 var den 28. utgaven av cupturneringen UEFA Super Cup. Finalen spilt som én kamp på nøytral bane i Monaco mellom vinner av UEFA-cupen 2001/02 (Feyenoord) og vinner av Mesterligaen 2001/2002 (Real Madrid CF).
Real Madrid vant til slutt finalen med 3–1 etter scoringer av blant andre Roberto Carlos og José María «Guti» Gutiérrez.
Arno Bergs plass
Arno Bergs plass er en liten plass med park på Briskeby i Oslo. Plassen ligger der Gyldenløves gate, Løvenskiolds gate, Eilert Sundts gate og Schives gate møtes, på det tidligere «Bondejordet». Plassen har høye trær, på vestsiden er trærne en del alléen midt i Gyldenløves gate, anlagt som ridesti.
Nord på plassen står en fontene foran Gyldenløves gate 27 fra 1927, ofte kalt «Gyldenløves hus», et bolighus i 1920-tallsklassisisme med konkav fasade mot plassen. I samme stil er Gyldenløves gate 19, ferdig 1929, tegnet av landets første kvinnelige arkitekt, Lilla Hansen.
I 2006 ble en hage som vender mot plassen vedtatt bevart, etter en konflikt om utbygging.
Fontenen på plassen er det geografiske sentrum i romanen Beatles ifølge forfatteren, Lars Saabye Christensen.
Plassen ble i 1975 oppkalt etter Oslos første byantikvar, arkitekt Arno Berg (1890–1974), og het inntil da Gyldenløves plass. Arno Berg bodde i Gyldenløves gate 27 fra huset var nytt i 1927 til sin død.
Bakkesmyger
Utseende
En liten (vingespenn 22 – 25 mm) sommerfugl, den minste av de norske Pyrgus-artene. Oversiden har brunsvart grunnfarge og tydelige, hvite flekker på begge vingespar, i likhet med den mye større moltesmygeren, men ulike polarsmyger og alvesmyger. Ellers kan de vanligvis bestemmes på størrelsen alene, og den forekommer sjelden sammen med de andre Pyrgus-artene.
Levevis
Bakkesmygeren har en meget rask flukt lavt over bakken og sitter stille det meste av tiden. Da den også er svært liten er den lett å overse. Den flyr over bakker, lysninger i skogen, veikanter og blomsterenger i mai – juni. Larven kan leve på forskjellige planter, de viktigste næringsplantene i Norge er trolig markjordbær (Fragaria vesca) og forskjellige murer (Potentilla spp.). Den er vanlig på Østlandet og Sørlandet og finnes også i Rogaland.
Iban Mayoz
Iban Mayoz Etxeberria (født 30. september 1981 i San Sebastián) er en tidligere profesjonell, spansk landeveissyklist. Navnet må ikke forveksles med den mer kjente syklisten Iban Mayo.
Irske euromynter
Euro
Euro er felles valuta for mange europeiske land, inklusive Irland. Euromyntene har en felles side som viser myntens verdi og et kart over Europa. Den andre siden er ulik for hvert land.
På de irske euromyntene er det avbildet en keltisk harpe, som er Irlands riksvåpen og tradisjonelle symbol. Teksten «Éire» («Irland» på irsk) er også preget på. Myntranden på 2-euromyntene har tallet «2» og «**» (to stjerner) gjentatt seks ganger slik at hver andre «2» er snudd opp ned.
Jarlath Hayes har formgitt de irske euromyntene.
Texas Rangers
Texas Rangers har flere betydninger:
Aketza Peña
Aketza Peña Iza (født 4. mars 1981 i Zalla, Bizkaia) er en tidligere profesjonell spansk landeveissyklist. Han syklet for det spanske ProTour-laget Euskaltel-Euskadi fra 2004 til 2007. I 2007 testet han positivt på nandrolon og ble sparket fra laget.
Ruben (fornavn)
Ruben er et mannsnavn med opprinnelse i det hebraiske navnet Reuben. Navnet er dannet av hebraiske reu, «se», og ben, «sønn».
I Bibelen er Ruben navnet på den eldste sønnen til Jakob og stamfar til Rubens stamme.
Kjente personer med navnet
Personene i listen er ordnet kronologisk etter fødselsår.
Jeff Maggert
Jeff Maggert (født 20. februar 1964) er en amerikansk golfspiller på PGA-touren. Han er født i Missouri og studerte ved Texas A&M University før han ble profesjonell golfspiller i 1986. Han ble kåret til årets spiller på det som nå er Nationwide Tour i 1990 og har vært medlem av PGA-touren siden 1991. Han har vunnet tre turneringer på PGA-touren og har representert USA tre ganger i Ryder Cup og én gang i The Presidents Cup.
Royal College of Music
Royal College of Music er et college i South Kensington, London.
Alan Pérez
Alan Pérez Lezaun (født 15. juli 1982 i Zurucuain) er en tidligere profesjonell spansk landeveissyklist. Han syklet syv sesonger for det spanske ProTour-laget Euskaltel-Euskadi.
Royal College of Music
Det ble etablert i 1882 av den daværende fyrste av Wales, senere kong Edvard VII av Storbritannia.
Slaget ved Tåstrup
Slaget ved Tåstrup mellom medkongene Svein av østlige Danmark og Knud av vestlige Danmark i året 1149 var det andre slaget om herredømmet over Sjælland på tre år. Svein vant en klar seier.
Bakgrunnen
Korstoget i året 1147 var katastrofalt for danskene, og økte også mistroen mellom medkongene og Svein. Svein hadde vært ekstra irritert over utfallet av korstoget med tapet av hans eget kongeskip til venderne fra Rügen. Han dro istedenfor på landet til Slesvig, senere over til Sjælland og senere til Skåne. I Roskilde hadde han besluttet seg for å befeste byen med en ti meter bred voll og tretten meter bred vollgrav omkring byområdet. De fleste danske byene var åpne byer uten fortifikasjoner i motsetning til lengre sørover som Slesvig. Etter arbeidet med jordverkene var ferdig i Roskilde og formodentlig Havn, overlatt Svein ansvaret for byen Roskilde til Ebbe Skjalmsson og for over til Skåne.
Samtidig hadde Svein og Knud kommet på kollisjonskurs med hverandre om Slesvig hertugdømmet i årene mellom 1147 og 1150 som så en mindre konflikt mellom Valdemar og Knud Henriksen, sønn av Henrik Skadelår om hertugstittelen og herredømmet over Slesvig. Svein forsterket hans allianse med Valdemar ved å utnevne ham til hertug, men Knud gjorde det samme med Knud Henriksen som straks ble en rival om hertugstittelen for den unge Valdemar som var sønn etter den forrige hertug Knud Lavard. Knud besluttet seg for å benytte anledningen som den lokale konflikten om Slesvig byr på, for å gjenta tronstriden med Svein.
En sterk jydsk flåte i året 1149 (andre ment 1150) angripe Sjælland. Der fant han byportene i Roskilde stengt og måtte beleiret den befestede byen for en stund framover. Etter hans sendebud var tatt vekk i fangenskap oppgav jyderne beleiringen og kom ut på sjøen tilbake til Jylland. Men etter en lengre tidsperiode vendte den jydske flåten seg tilbake til Sjællandskysten på en andre skipsleie. Etter Saxos beskrivelse var skipsleia trolig gjennom Isefjord til ved Holbæk øst for Roskilde. Derfra foretok Knud et overraskelsesangrep på Roskilde som ble inntatt og plyndret av jyderne der de brente opp flere gårder inkludert Ebbe Skjalmssons gård. Borgerne i Roskilde måtte forsørget den jydske hæren med proviant og andre midler.
Knud måtte for å ta herredømme over sjælland også erobre den befestede byen Havn på den østlige sjællandskysten. En landevei fra eldre tid ledet rett gjennom landskapet på østlige Sjælland forbi Tåstrup over femten kilometer mot øst. Der i nærheten lå Høje Tåstrup med en nybygget kirke på høyere bakke i det flate landet. Svein i Skåne samlet seg en hær etter Ebbe Skjalmsson hadde slått alarm og med erkebiskop Eskil av Lund ved sin side seilte han ut på sundet. Hvor Svein gikk på land er ikke kjent, men kan ha vært på Havn på den andre enden av landeveien.
Slaget
Begge hærer var dermed i et slag uten kongene som ikke deltok eller hadde ledelse, rytteriet på begge sider var lite effektiv for rytterne hadde for lett å rømme vekk ved motgang. Det var fylking mot fylking i en brutal styrkeprøve. Skåningene vant styrkeprøven, kalt tilbake deres konge som kunne står på slagmarken som seierherre. Knud måtte på nytt flykte fra Sjælland.
Felttoget til Ejderen
Etter seieren ved Tåstrup rustet Svein ut en sterkere hær og for på sjøen fra Sjælland til Fyn. Der fikk han hørt at striden mellom Valdemar og Knud Henriksen hadde fulgte til intervensjon fra det tyske grevedømmet Holstein over grensefloden Ejderen. Med dette var den viktige byen Slesvig som var tenkt som utgangspunktet for en erobring av det jyske halvøya, under trussel. Svein måtte stoppet denne trusselen.
Men ved ankomsten oppdaget de broen over floden ved Rendsborg brutt ned og fant for få småbåter for overgang. Danskene måtte forserte floden og kom ut for overraskelsesangrep av holstenerne som forårsaket stor tap før de var slått vekk.
Men trolig i året 1150 ledet Svein en ny hær til Fyn. Han møtte Knud ved Viborg.
Jarmann M/1884
Jarmann M/1884, (Jarmanngeværet) er et norsk repetergevær innført i 1884.
Led Zeppelin (album)
Jimmy Page hadde det klart for seg fra starten av hvordan musikken deres skulle låte. Det skulle være en blanding av hard rock med innslag av akustisk folkemusikk, eller «light and shade» som han senere kalte det. Dette albumet blir ofte kreditert for å være en av tidenes første hardrock album, samtidig som det også blir regnet som et av tidenes beste blues-rock-album. I 2003 kom Led Zeppelin på 29.-plass på musikkmagasinet Rolling Stones liste over «Tidenes 500 beste album».
Jarmann M/1884
Riflen var en av de første sylinderlåsriflene med rørmagasin som ble tatt i bruk som armégevær i den vestlige verden. Våpenet var konstruert av den norske ingeniøren Jacob Smith Jarmann og ble produsert på Kongsberg Våpenfabrikk i et antall på nesten 30 000. Riflen var i bruk i den norske hæren og marinen på slutten av 1800-tallet. Jarmanngeværets rørmagasin rommer åtte patroner. Etter at våpenet ble faset ut fra militært bruk ble en del av våpnene bygd om til harpungevær.
Led Zeppelin (album)
Motivet på coveret er en lett modifisert utgave av et kjent bilde av luftskipet (zeppelineren) Hindenburg da det forulykket 6. mai 1937.
Jarmann M/1884
Jarmanns gevær ble også brukt i begrenset antall i det svenske forsvaret.
Dalnegorsk
Dalnegorsk (russisk: Дальнего́рск, oversatt: langt oppe i fjellene) er en by i Primorskij kraj i Russland. Den ligger ved elva Rudnaja, rundt 350 km nordøst for Vladivostok (veiavstand: 517 km). Innbyggertall: 40 069 (folketelling 2002), 49 792 (folketelling 1989).
Led Zeppelin (album)
Sporliste
Robert Plant bidro med låtskriving, men fordi en tidligere kontrakt ikke hadde utgått, kunne han ikke krediteres som låtskriver.
Dalnegorsk
Historie
Byen ble grunnlagt i 1896 under navnet Tetjukhe (russisk: Те́тюхе) (kinesisk: 野猪河, yĕzhūhé, som betyr «villsvinelva»). Byens navn ble endret til Dalnegorsk i 1973 under utrenskningen av kinesiske stedsnavn i Primorskij kraj. Bystatus ble innvilget til Dalnegorsk i 1989.
Økonomi og næringsliv
De fleste innbyggerne i byen arbeider i to industriselskaper: Kjemiselskapet Bor og blyprodusenten Dalpolimetal.
Bjørkelangen (innsjø)
Bjørkelangen er en innsjø i Aurskog-Høland kommune i Viken. Innsjøen er meget fiskerik og er utmerket for familieturer. Her finnes storvokst gjedde og abbor, samt en rekke interessante karpefisker.
Sjøen er meget forurenset av det omkringliggende jordbruksarealet. Bading frarådes, og fisken bør ikke spises av gravide og barn.
Bjørkelangen tilhører Haldenvassdragets øvre del, og drenerer via Botnersjøen, Fossersjøen og Hølandselva til Skulerudvannet.
Irkutsk oblast
Irkutsk oblast er en oblast i Sør-Russland. Den administrerer det autonome distriktet Ust-Ordynsk-Burjatia, som blir slått sammen med oblasten 1. januar 2008. Den grenser til Sakha i nord, Zabajkalskij kraj i øst, Burjatia og Tomsk oblast i sør og Krasnojarsk kraj i vest.
Aleksandr Tisjanin var oblastens guvernør i årene 2005-2008.
Framhaldsskole
Framhaldsskole (etter 1946, av nynorsk «halde fram», dvs. fortsette) eller fortsettelsesskole (før 1946) var i Norge tidligere en skole som bygget på avsluttet sjuårig folkeskole, og som var et mindre teoretisk og mer praktisk rettet alternativ til realskolen (middelskolen). I motsetning til realskolen kvalifiserte framhaldsskolen ikke for gymnaset. Framhaldsskolen kunne være ett-, to- eller treårig. Fra 1947 ble framhaldsskolen regulert gjennom en egen lov. Både realskolen og framhaldsskolen ble en del av den nye niårige grunnskolen fra 1969.
Selv om den offisielt ble nedlagt i 1969 var den fremdeles i drift enkelte steder på begynnelsen av 1970-årene. Noen skoler var ikke godt nok utbygd for ungdomsskole på det tidspunktet.
MF «Davik» (2009)
M/F «Davik» er en bilferge bygget i 2009 for Fjord1 Fylkesbaatane.
«Davik» ble bygget av Fiskerstrand Verft som byggenummer 66.
Fylkesvei 6214
Fylkesveg 6214 går mellom Kippervika og Nørvegata i Ålesund. Veiens lengde er 2,3 km.
Frem til 2019 hadde veien betegnelsen Fv395.
Shanidar
Shanidar er et arkeologisk funnsted og tidligere neandertalsk bosetting i en hule (Shanidarhulen) i Zagrosfjellene i dagens aller nordøstligste Irak. Shanidar hadde bosetting av neandertalere trolig fra omkring 50 000 f.Kr., men forble bosatt i ulike perioder til og med Homo sapiens i øvre paleolitikum, omkring 12 000 f.Kr.
Det er funnet rester ett begravelser av neandertalere fra antakelig 45 000 f.Kr, men også rester etter gravritualer og redskapsbruk hos moderne mennesker 30 000 år senere. Det store antallet graver over lang tid har stimulert teorier om at hulen også kan ha tjent som et slags gravsted i tillegg til hyppig boplass.
Sammen med Kebarahulen i Israel er Shanidar et viktig funnsted for neandertalsk jakt- og redskapskultur i Midtøsten, og strekker seg framover mot før-jordbruksutviklingen i den fruktbare halvmåne.
Christoph Lehmann
Christoph Lehmann (født 28. desember 1968) er en sveitsisk tidligere skihopper.
Lehmann ble sveitsisk mester i 1989.
Nematopogon magnus
Nematopogon magnus er en sommerfugl som tilhører familien svepemøll (Adelidae). Den er utbredt i så godt som hele Norge bortsett fra deler av Finnmark.
Utseende
En middelsstor (vingespenn 15 – 19 mm), gråbrun møll med lange antenner. Den kan ligne på Nematopogon robertellus, men er gjerne litt større og mørkere enn denne. For å bestemme artene i slekten Nematopogon helt sikkert kan det kreves at man dissekerer ut kjønnsorganene og studerer disse. Antennen er trådformet og gulaktig, hos hannen omtrent to og en halv gang så lang som forvingen, hos hunnen rundt dobbelt så lang. Hodet er kledt med gule, oppstående, hårlignende skjell. Forvingen er mørkt gråbrun, i den ytre delen med tydelig nettmønster. Bakvingen er grå.
Levevis
Forholdsvis lite er kjent om biologien til denne arten, som lever i åpen blandingsskog. De voksne sommerfuglene flyr fra midten av mai til begynnelsen av juli, helst i skumringen.
Utbredelse
Den er funnet i Mellom- og Nord-Europa og i Russland østover til Altaj. I Norge er den utbredt så godt som over hele landet, men den er ikke vanlig. Den ser ut til å mangle i Lofoten og i indre og østlige deler av Finnmark.
Øst-Berlin
Øst-Berlin er den delen av Berlin som under den kalde krigen var den sovjetiske sektoren av byen, som var knyttet til den den sovjetiske okkupasjonssonen og som ble proklamert som hovedstad i Den tyske demokratiske republikk (DDR, også kalt Øst-Tyskland). Berlinmuren skilte fra 1961 Vest-Berlin fra Øst-Berlin og resten av DDR.
Øst-Berlin dekket et areal på 403 km2 og hadde i 1982 1,13 millioner innbyggere. Øst-Berlin og Vest-Berlin hadde i alt 182 km vannveier kontrollert av DDR. Berlins sentrum (Mitte), med blant annet Unter den Linden, Brandenburger Tor, Humboldt-universitetet Operaen og Alexanderplatz, lå i øst. I 1945 var halvparten av alle boliger i Øst-Berlin ødelagt, og i 1982 hadde fortsatt mange boligblokker skader fra krigen.
Berlin ble delt etter at Sovjetunionen ikke aksepterte valget av Ernst Reuter til overborgermester, og derfor innsatte sin egen overborgermester for Øst-Berlin i 1948. Den andre delen av Berlin ble kjent som Vest-Berlin. DDRs forfatning fra 1949 erklærte «Berlin» (i realiteten Øst-Berlin) som hovedstad i DDR. DDR-myndighetene kalte Øst-Berlin for Demokratischer Sektor von Berlin (den demokratiske sektoren i Berlin) og Demokratisches Berlin (demokratisk Berlin). Etter at DDR bygget Berlinmuren for å skille Øst-Berlin fra Vest-Berlin i 1961 brukte DDR vanligvis betegnelsen Berlin (Hauptstadt der DDR) eller Berlin om Øst-Berlin. Vest-Berlin ble omtalt som Berlin (west) eller Westberlin. I Vest-Tyskland ble Øst-Berlin referert til som Øst-Berlin eller Berlin (øst).
Øst-Berlin var fra de allierte maktenes synspunkt aldri del av DDR. Storbritannia, USA og Frankrike hadde ambassader i Øst-Berlin. Også etter muren ble reist opprettholdt de tre vestlige maktene retten til å sende militære inspektører inn i den østlige halvdelen av byen. På samme måte sendte Sovjetunionen patruljer til den vestlige siden.
Avtalen mellom de fire okkupasjonsmaktene fra 1971 ga vestberlinere adgang til å besøke øst 30 dager hvert år. Øst-Berlin var den mest fremgangsrike og velstående byen i østblokken. Versöhnungskirche i Bernauer Straße havnet ved oppdelingen av Berlin i ingenmannsland. Bygningen var formelt i øst, men menigheten i vest. Muren gikk både foran og bak kirken slik at bare DDRs grensevakter hadde adgang og den ble da brukt som observasjonstårn. Kirken ble sprengt i 1985.
Berlinmuren falt 9. november 1989, og Berlin ble gjenforent 3. oktober 1990. I anledning murens fall var DDRs ambassadør til Norge invitert til NRK Dagsrevyen for å kommentere fallet. Han ble også tilbudt berlinerboller i studio, noe han takket nei til.
Kjetil Landrog
Kjetil Landrog (tidligere Holm Klavenes; født 27. november 1979) er generalsekretær i Arkivforbundet. Arkivforbundet har som hovedformål å være en interessepolitisk organisasjon for arkivsektoren.
Han har vært en norsk politiker og representerte Arbeiderpartiet i fylkestinget i Vestfold fylkeskommune. Fra 2007-2011 var han medlem av fylkesutvalget og var leder for kontrollutvalget i Vestfold fylkeskommune 2011-2015.
Fra 1999 til 2007 var han bystyrerepresentant for Arbeiderpartiet i Sandefjord kommune. I perioden 1999-2003 var han medlem av kontrollutvalget. Landrog var medlem av skatteutvalget for Skatt Sør fra 2007-2016 og var medlem i NRKs distriktsprogramråd for fylkene Telemark, Buskerud og Vestfold (NRK Østafjells) fra 2007 og var leder fra 2011 til 2015. Han var styremedlem i Midtåsen AS fra 2008 til 2010.
Landrog var leder i Sandefjord AUF fra 1998 og var fylkesleder i AUF i Vestfold 2000-2002.
Han var styremedlem i Vestfold Arbeiderpartiets 2000-2010 og var nestleder i Sandfjord Arbeiderparti 2005-2007. Han var valgkampleder for Arbeiderpartiet i Sandefjord ved valget i 2005.
Kjetil Landrog har to bachelor-grader, en i statsvitenskap fra UiO og en i PR- og kommunikasjonsledelse fra Handelshøyskolen BI i Oslo. Han har også en executive mastergrad i kommunikasjon, strategi og ledelse på Executive Master of Management på BI i Oslo.
Ole T. Ytterdal
'''Ole Th. Ytterdal''' (født 1890 i Ytterdal, nå Eidsdal, død 1971) var en norsk billedkunstner.
Ytterdal var naturlig begavet og laget gode malerier allerede i 13-årsalderen. Han dro som 16-åring til Kristiania på tegneskole. I 1908 dro han på et studieopphold på Académie Colarossi i Paris. Han begynte i 1910 på det da nyopprettede Kunstakademiet i Oslo med Chr. Krohg og Halfdan Strøm som lærere og fullførte sin utdannelse der.
Ytterdals debut var på Høstutstillingen i 1913. Der var han representert 10 ganger, siste gang i 1935. Han hadde sin første separatutstilling i Oslo i 1917, og senere i kunstforeningene i Bergen, Trondheim, Stavanger og Ålesund. I Ålesund hadde han en rekke utstillinger. Han reiste mye og i 1920 dro han på nytt til Paris, denne gangen til den kjente Othon Friesz, og studerte malerkunst der i flere år. Etter dette dro Ytterdal hjem til Eidsdal og ble boende der resten av livet. Der malte han mange lokale naturbilder, i tillegg til en rekke både stilleben og portretter.
I 1932 tok en storflom i Ytterdalselva atelieret til Ytterdal, og han mistet 150 bilder. To bilder ble funnet igjen på fjorden, og i tillegg til ett som han hadde på Vestlandsutstillingen var det alt han hadde igjen.
Liberalt forskningsinstitutt
Liberalt forskningsinstitutt (LIFO) er en liberal forskningsstiftelse som ble dannet i 1988 da Libertas opphørte som organisasjon. Fra Libertas fikk LIFO en grunnkapital på 20 millioner kroner i form av aksjer og obligasjoner.
I 2001 tok LIFO initiativ til å opprette en ny politisk tenketank i Norge. Etter samtaler med de borgerlige partiene viste det seg å være en viss interesse, men ikke tilstrekkelig oppslutning til å iverksette noe konkret. LIFO tok deretter kontakt med Norges Rederiforbund og NHO. Sammen utarbeidet man et grunnlagsdokument for etablering og drift som alle tre organisasjoners styrende organer sluttet seg til, og som man var villig til å finansiere. Resultatet ble Civita som startet sin virksomhet i 2003.
LIFOs formålsparagraf har siden 1988 vært identisk med Libertas formålsparagraf fra 1970-tallet: «Stiftelsen skal arbeide for åndsfrihet, næringsfrihet og politisk frihet som grunnlag for en fullverdig livsstandard for alle.» I 2007 ble det utarbeidet et idégrunnlagsdokument.
Nåværende styreleder i LIFO er Aage Figenschou. De øvrige styremedlemmer i 2014 var Tormod Andreassen, Andreas Bjelland, Lars Peder Nordbakken og Jan Arild Snoen. (som også er journalist og kommentator i Minerva).
I tillegg til styret har LIFO et råd bestående av 19 medlemmer og et finansråd med 3 medlemmer.
Mellomriksveien
Mellomriksveien mellom Nyrud i Sør-Varanger (ved fylkesvei 885) og Nellim i Finland har vært diskutert og utredet mange ganger siden ideen først ble lansert på 1930-tallet. I en periode da Finland regjerte på østsiden av Pasvikelva var det ferje over elva om sommeren og vei på isen om vinteren, og da ble til og med fundamentene for mellomriksveiens bro over elva laget og bro ble bestilt. Finske riksvei 4 gikk på østsiden av elva. Men så kom vinterkrigen mellom Finland og Russland og stoppet det videre arbeidet med prosjektet. Siden den gang har en mellomriksveien i Pasvikdalen blitt heftig debatert i årtier, uten at veien har blitt noe lenger av den grunn.
Statens vegvesen holder i 2006 på med en konsekvensutredning for veien som skal gi et bedre grunnlag for det videre arbeidet med planene. Veien må gå gjennom eller nær Øvre Pasvik nasjonalpark gjennom vernet skog.
Regjeringen har i 2010 besluttet å legge prosjektet på is. Sør-Varanger kommune arbeider fortsatt på ideen (2014). Det sies at fylkesvei 885 har for dårlig standard for å brukes som langdistansevei, og utbedring må prioriteres før forlengelse, men det finnes for lite penger også til utbedring.
Amets Txurruka
Txurruka ble kåret til mest offensive rytter under den 12. etappen av Tour de France i 2007, og ble senere kåret til mest offensive rytter under hele rittet.
Han la opp i 2017.
29. april
29. april er den 119. dagen i året, den 120. i skuddår. Det er 246 dager igjen av året.
Navnedag
Torolf og Toralf
Fødsler
Se flere som er født 29. april i Kategori:Fødsler 29. april.
Dødsfall
Se flere som døde 29. april i Kategori:Dødsfall 29. april.
Aleksandr Tisjanin
Aleksandr Georgijevitsj Tisjanin (russisk: Александр Георгиевич Тишанин) (født 20. april 1966 i Troitsk, Russland) var den russiske oblasten Irkutsks guvernør fra 2005 til 2008.
Eliseo Alberto
Eliseo Alberto (født 10. september 1951 i Arroyo Naranjo, Cuba, død 31. juli 2011 ) var en cubansk-født meksikansk skribent for filmer og TV-programmer, romanforfatter, essayist og journalist som sto bak tallrike litterære arbeider.
Hans far, Eliseo Diego, var en av Cubas mest kjente poeter og et medlem av en velkjent Havanna-basert litterær organisasjon for forfattere, manusforfattere og musikere. Albertos romaner berørte ofte temaer som kristen moral, herunder straff, frelse og tilgivelse. Han jobbet som professor ved filmskoler i Cuba, Mexico og USA, deriblant Sundance Institute. Alberto ble tildelt flere utmerkelser for sine litterære verker.
Alberto flyktet i eksil fra Cuba til Mexico i 1990. Den cubanske regjeringen hadde henrettet kjente forfattere, og hadde begynt å forfølge og sensurere forfattere og andre intellektuelle på slutten av 1980 og begynnelsen av 1990-tallet. Nobelprisvinner Gabriel García Márquez skal angivelig ha hjulpet Alberto med å flykte Cuba og finne et nytt hjem i Mexico by. Alberto fikk meksikansk statsborgerskap i 2000. Han ble diagnostisert med nyresvikt i 2009 og han gjennomgikk derfor nyretransplantasjon den 18. juli 2011. Alberto døde den 31. juli 2011, da han var 60 år gammel. Begravelsen hans ble avholdt i Mexico by, mens asken hans ble returnert til Havanna.
Aud Groven
Aud Ingebjørg Groven Halvorsen (født 2. mai 1942) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Vågå Idrettslag.
Under Allround-NM 1961 for damer i Rakkestad tok hun sin første medalje i Senior-NM.
I 1960-årene var hun lærer på Tolga skole.
Eksterne lenker
Bilder
Warschauer Straße
Warschauer Straße er en av de største trafikkårene i bydelen Friedrichshain-Kreuzberg i Berlin. Gatene er 1,6 kilometer lang, og går fra Mühlenstraße og Stralauer Allee i syd til Frankfurter Allee i nord.
Gaten er oppkalt etter den polske hovedstaden Warszawa (tysk Warschau). Den fikk sitt navn 23. februar 1874. Allerede i den såkalte Hobrecht-planen fra 1864 ble gaten planlagt som hovedtrafikkåre og del av et ringsystem etter forbilde av Paris.
I gaten ligger Warschauer Straße stasjon.
Fylkesvei 7436
Fylkesvei 7436 går mellom Storvik kai og Storvik i Gildeskål kommune.
Frem til 2019 hadde veien betegnelsen fylkesvei 471.
Brunei under Sommer-OL 2008
Brunei deltok ikke under sommer-OL 2008 i Beijing i Kina 8. – 24. august, fordi deres nasjonale olympiske komité ikke registrerte utøverne sine tidsnok før OL-åpningen.
IOCs talskvinne Emmanuelle Moreau sa følgende om dette:
De hadde to kvalifiserte deltakere; Maria Grace Koh i svømming og Mohammed Yazid Yatimi Yusof i kulestøt.
Transponerende instrument
Et transponerende instrument er et musikkinstrument som ikke noteres som det klinger. Hvis f.eks en som spiller på en trompet som er stemt i B leser en C på notene sine, vil tonen han eller hun spiller være en B, og man må således transponere trompetstemmen opp en stor sekund når man skal skrive den på noter. Noen instrumenter behandles både som transponerende og som ikke-transponerende instrumenter. Dette gjelder bl.a tuba, trombone og eufonium, som gjerne behandles som transponerende i brassband og ikke-transponerende ellers. En vanlig tenortrombone som er stemt i B har grunntone B(store B), men noteres den transponert i G-nøkkel vil den tonen noteres som c1, en none over klingende tone. Mange blåseinstrumenter er stemt i Ess eller B, og behandles som transponerende instrumenter. Men det finnes også såkalte oktavtransponerende instrumenter. Dette er instrumenter som er stemt i C, men som noteres en oktav over eller under sitt egentlige leie. Eksempler på dette er kontrafagott og kontrabass, som noteres en oktav opp, og sopranblokkfløyte, som noteres en oktav ned.
Unai Uribarri
Unai Uribarri Artabe (født 28. februar 1984 i Mañaria) er en profesjonell spansk landeveissyklist. Han sykler for Orbea-Oreka S.D.A, men syklet for det spanske UCI ProTour-laget Euskaltel-Euskadi i 2006 og 2007.
Show Chow
Show Chow er en gruppe artister fra Egersund, Rogaland, som driver med musikk og revy. Gruppen består av Arnt Olav Klippenberg, Øystein Ellingsen, Sven Arne Petersson og Jan Ivar Peterson. Mange andre har vært innom gruppen i løpet av årene den har eksistert. Gruppen startet opp i 1981. De har gitt ut en rekke CD-er og de har satt opp en rekke revyer og kabareter i Egersund og Rogaland forøvrig.
De skriver musikken selv og sangene har til tider vært mye å høre på radio. Flere av sangene har lokalt innhold. Tekstene er stort sett skrevet av Arnt Olav Klippenberg mens musikken er det Øystein Ellingsen som står for.
Show Chow startet med sin første forestilling i den lokale kinoen tirsdag 11. august 1981. De forteller at de på forhånd fikk klar beskjed om at dette ikke ville gå noe bra siden folk i Egersund ikke gikk ut på kultur på den tida. Til deres egen og andre overraskelse ble forestillingen utsolgt og to uker senere leide de kinoen igjen. Resten er historie.
I 2005 fikk gruppa Eigersund kommunes kulturpris. På det tidspunktet hadde de holdt sammen i 24 år.
I 2008 ble Show Chow utnevnt til «Årets Dalbuer» av avisen Dalane Tidende.
Blaise Compaoré
Blaise Compaoré (født 3. februar 1951 ) er en politiker fra Burkina Faso. Han var president i Burkina Faso fra 15. oktober 1987 til 31. oktober 2014.
Han kom til makten i 1987 som følge av et statskupp som drepte daværende president Thomas Sankara. I 2011 tvang et mytteri av soldater på grunn av ubetalt bostøtte ham til å flykte fra hovedstaden for hjembyen. Som følge av mytteriet oppløste Compaoré regjeringen, for å tilfredsstille demonstrantene og soldatenes ønsker og krav. I 2014 forsøkte han å få endret grunnloven, slik at han kunne fortsette å regjere utover de 27 årene han allerede hadde sittet ved makten. Dette førte til det såkalte Burkinabé-opprøret, som tvang ham til å oppgi regjeringsmakten den 31. oktober 2014. Han søkte siden tilflukt i Elfenbenskysten.
Palestinas frigjøringsorganisasjons eksekutivkomité
'Eksekutivkomiteen til Den palestinske frigjøringsorganisasjonen (EC PLO)'  er det øverste organet av Hamas-regjeringen i Gaza.
De 18 komitémedlemmene velges av Lovgivende forsamling,  Palestinian National Council (PNC), ofte som representanter for PLOs medlemsfraksjoner. Eksekutivkomiteens medlemmer har spesifikke ansvarsområder, som militære anliggender, utenrikssaker, finans og sosiale anliggender, som gjør dem lik ministre i nasjonale myndigheter]]. Valg finner vanligvis sted uregelmessig, og den siste komiteen ble valgt av PNC i 1996.
Iván Velasco
Iván Velasco Murillo (født 7. februar 1980 i Mondragón) er en profesjonell spansk landeveissyklist. Han sykler for spanske Caja Rural.
Alvesmyger
Alvesmyger (Pyrgus alveus) er en sommerfugl som hører til familien smygere (Hesperiidae). Den er en av de hvitflekkete artene i slekten Pyrgus. Arten har gått tilbake i Norge og er i dag ganske sjelden.
Utseende
En middelsstor (vingespenn 23 – 28 mm) sommerfugl. Oversidens grunnfarge er gråbrun, den er den lyseste av de norske Pyrgus-artene. Forvingen har små, men markerte, hvite flekker, bakvingens flekker er "utviskede" som hos polarsmygeren, men utbredelsen til disse to artene overlapper ikke.
Levevis
Alvesmygeren flyr over solrike, steinete skråninger og urer opptil 1200 moh. i juli – august. Næringsplanten i Norge er ukjent, men sannsynlige kandidater er blåfjær (Polygala spp.) og murer (Potentilla spp.). I andre land er solrose (Helianthemum spp.) viktig.
Utbredelse
Alvesmygeren fantes tidligere over store deler av Østlandet, men ser nå ut til å være forsvunnet fullstendig fra lavlandet. Levekraftige bestander finnes i fjellområdene i Gudbrandsdalen, Valdres og Indre Sogn.
Blått & Rått (album)
Blått & rått er Blått & Råtts debutalbum fra 1996.
Waldemarsudde
Waldemarsudde er et av Sveriges mest besøkte kunstmuséer, beliggende på Djurgården i Stockholm. Muséet består av hovedbygningen – «Slottet» – oppført 1903–1905 som bolig for prins Eugen (1865–1947), og galleribygningen som ble bygget i 1913. Arkitekten var Ferdinand Boberg i samarbeid med prinsen selv.
Trysil/Engerdal museum
Trysil/Engerdal museum (tidligere Museumssenteret i Trysil/Engerdal) er et kulturhistorisk museum for Trysil og Engerdal kommuner.
Waldemarsudde
Historie
Historien begynte i 1892 da prins Eugen, som var sønn til Oscar II, leide et rom i «Gula huset» på Waldemarsudde, fordi han ville «ha några vackra dagar med guldskimrande aftonljus». Oppholdet ble imidlertid lenger; syv år senere kjøpte han hele eiendommen. Han ba arkitekten Ferdinand Boberg om å tegne og bygge et nytt hus her.
Texas Ranger Division
Texas Ranger Division er en politimyndighet med vid jurisdiksjon i Texas. De har base i Austin.
Waldemarsudde
Kunstsamlingen
Museets egen kunstsamling består av verk av blant andre følgende kunstnere:
Trysil/Engerdal museum
Museet har museumsanlegg på flere lokaliteter i Trysil og Engerdal. Blant de største er Blokkodden Villmarksmuseum i Engerdal, Støa kanal øst i Trysil og Trysil Bygdetun i Innbygda. Trysil Bygdetun er landets eldste bygdemuseum, opprettet i 1901. Trysil/Engerdal museums kontor ligger i Gammelskula, Storvegen 4, i Trysil.
Texas Ranger Division
Gjennom årene har Texas Rangers etterforsket forbrytelser som spenner fra mord til politisk korrupsjon, fungert som opprørspoliti og detektiver, beskyttet guvernøren i Texas, sporet opp flyktninger, og fungert som en paramilitær styrke. Enheten er den nest eldste statlige politimyndighet i Nord-Amerika med delstatsjurisdiksjon. Rangers har tatt del i mange av de viktigste hendelsene i Texas sin historie, og har vært involvert i noen av de mest kjente straffesaker i det ville vesten, slik som revolvermannen, og en av Texas dødeligste fredløse, John Wesley Hardin, bankraner Sam Bass, og de fredløse Bonnie og Clyde.
Trysil/Engerdal museum
Trysil/Engerdal museum er organisert som en stiftelse med et styre med representanter fra Engerdal Museum, Engerdal kommune, Trysil Historie- og museumslag, og Trysil kommune. Fra 1. januar 2010 er Trysil/Engerdal museum et av åtte museer i Anno museum, den konsoliderte museumsorganisasjonen i Hedmark.
Texas Ranger Division
Dusinvis av bøker er blitt skrevet om Texas Rangers, både faglitteratur og romaner. Det er et museum dedikert til Texas Rangers som ligger i Waco.
Historie
The Texas Rangers ble uoffisielt opprettet i 1823 da Stephen F. Austin ansatte ti menn til å opptre som Texas Rangers for å beskytte 600-700 nylig bosatte familier som kom til Texas etter den meksikanske uavhengighetskrigen. Størrelsen på Texas Rangers ble økt til 150 personer av Sam Houston, president i 1841, og ble formelt konstituert den 17. oktober 1835. Mange Texas Rangers vervet for å kjempe for Konføderasjonen etter løsrivelsen av Texas fra USA i 1861 under den amerikanske borgerkrigen. Siden 1935 har Texas Rangers tilhørt Texas Department of Public Safety. Siden etableringen skal over 100 Texas Rangers ha dødd på jobb.
Vegas Robaina
Formater i regulær produksjon
Handelsnavn – Vitola de Galera – Mål
Afrikamesterskapet i fotball 1959
Afrikamesterskapet i fotball 1959 ble arrangert i Kairo i Egypt, som på den tiden inngikk i Den forente arabiske republikk. Det var kun tre nasjoner som deltok;, og. Turnering ble gjennomført som en enkeltserie der alle lagene spilte to kamper.
Alle lagene hadde trenere fra Øst-Europa, Starosta og Hada fra Tsjekkoslovakia var trenere for Etiopia respektive Sudan, og ungarske Pal Titkos for Egypt.
Erling Moes Tegnestue
Erling Moes Tegnestue består av de tre arkitektbyråene Wendelbo Arkitekter, Rodeo Arkitekter og Sondre Gundersen. Samarbeidets formål var å delta i den internasjonale arkitektkonkurransen for Nasjonalmuseet for kunst, arkitektur og design i Oslo på Vestbanetomten. Det nye Nasjonalmuseet for kunst, arkitektur og design skal huse samlingene til Nasjonalgalleriet, Kunstindustrimuseet og Museet for samtidskunst.
Bedriftens navn stammer fra den tidligere fiskebutikken på Youngstorvet Erling Moe AS, da arkitektene lånte fiskebutikkens pauserom mens de jobbet med konkurransen.
Arkitektkonkurransen
Statsbygg fikk i oppdrag av Kulturdepartementet (Norge) å starte planleggingen av et samlet museumsanlegg for Nasjonalmuseet for kunst, arkitektur og design på Vestbanen. Fase 1 var en åpen, internasjonal konkurranse på overordnet nivå. 237 bidrag ble levert til arkitektkonkurransen. I fase 2 av plan- og designkonkurransen leverte de seks finalistene bearbeidede forslag. Vinnerne i fase 2 ble kåret 12. april 2010.
Erling Moes Tegnestue var blant de siste 6 finalistene med deres konsept «Back in Black». Det andre norske arkitektbyrået som kom til fase 2 var Narud Stokke Wiig Arkitekter og Planleggere AS med konseptet «m_box». Kjente arkitekter som Zaha Hadid og Henning Larsen deltok også i konkurransen.
Kastriot Kastrati
Kastriot Kastrati (født 3. oktober 1992 i Oslo) er en norsk skuespiller av kosovoalbansk opprinnelse. Han ble plukket ut blant over tusen kandidaterer til å spille hovedrollen i den norske filmen Yatzy. Hovedpersonen i filmen er Dag Vidar «Daggi» som er en usikker gutt som har hatt mye uflaks i livet. Han plasseres på et helt nytt sted med blanke ark, og strever med å finne seg selv.
Kastrati har ingen tidligere skuespillererfaring.
Fylkesvei 357
Fylkesvei 357 (Fv357) går mellom Løveid og Haugenkrysset i Skien.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Joseba Zubeldia
Han er bror av Haimar Zubeldia.
Christian IVs Norske Lov
Christian IVs Norske Lov var et sett med lover som Christian IV, konge i Danmark-Norge, lot gjelde for Norge fra 4. desember 1604. Loven er i hovedsak en oversettelse til dansk av Magnus Lagabøtes landslov fra 1274. Landsloven kan igjen føres tilbake til Gulatingsloven. Loven var gjeldende rett i Norge i 80 år, men Christian Vs Norske Lov fra 1687–88 videreførte mye av de samme lovene.
Anne Berit Vestby
Anne Berit Vestby (født 1962) er en norsk regissør, produsent og fotograf. Hun er utdannet på medielinja ved Høgskulen i Volda.
Anne Berit Vestby er selv regissør, produsent og fotograf på de fleste av sine produksjoner. De fleste innspillingene er gjort i utlandet.
Vestby har drevet produksjonsselskapet Subrosa Film AS siden 1991. Hun har periodevis jobbet i Faktaavdelingen i NRK, samt i Brennpunkt. Subrosa Film har levert både korte og lange dokumentarer for TV. Hun mottok i 2004 Torstein Dales minnepris sammen med produksjonsselskapet Indie Film for TV-serien Institusjonen.
Dokumentaren Til hvilken pris (1996) om hormoner og antibiotikabruk i landbruket i EU og USA ble forbudt i Norge. Den ble derfor kalt «den forbudte filmen». Den er vist på TV i 11 andre land, inkludert Sverige og Danmark. Erling Folkvord viste den også på storskjerm i Spikersuppa i Oslo.
I 1991 regisserte, produserte og fotograferte Vestby en dokumentar om dokumentarfilmskaperen Arne Sucksdorff. Sucksdorff hadde på det tidspunkt vært i skjul i Brasil siden 1964. Vestby var den første som fikk ham i tale på 27 år.
Dokumentaren Lillebror ser deg (2015) omhandlet prosjektet «Ren Oslofjord», som viste seg å være en skitten affære. Filmen fremmet kritikk mot personer og instanser høyt oppover i de politiske systemer, og ble dysset ned. Blant annet ble den aldri vist på NRK1 som planlagt.
Émile Lahoud
Émile Jamil Lahoud (født 12. januar 1936) er en libanesisk offiser og politiker.
Han ble med i de væpnede styrkene i 1956, og ble utnevnt som general i 1989. I 1989 ble han også forsvarssjef i Libanon.
Lahoud var Libanons president fra 24. november 1998 til 23. november 2007. Han skulle egentlig gå av som president da presidentperioden hans utløp i 2004, men etter en endring i loven ble det vedtatt at han skulle sitte i 3 år til.
Da Lahoud skulle gå av i 2007 klarte ikke nasjonalforsamlingen å finne en ny presidentkandidat så presidentvalget ble utsatt gjentatte ganger.
Sisenand
Sisenand (spansk: Sisenando, død 12. mars 636 i Toledo) var vestgoternes konge i Spania fra 631 til 636.
Veien til kongemakten
Sisenand var guvernør for Septimania da adelen gjorde opprør mot den vestgotiske kong Suintila, på grunn av sistnevntes beslagleggelse av land og fordeling av privilegier til adelen og til presteskapet. Sisenand sluttet seg til opprøret og styrtet Suintila. Til dette fikk han hjelp fra frankerkongen Dagobert I, godt hjulpet av en gave på fem hundre pund gull. Gullplaten var etter sigende en gave som Aetius, en romersk general, i 451 hadde skjenket til kong Thorismund, en tidligere konge av vestgoterne.
Konge
Etter den vellykkede avsettelsen av Suintila og hans fengsling i Zaragoza den 26. mars 631, utropte Sisenand seg selv til konge. Sisenands seier innebar også adelens triumf over det vanlige folk, selv om de som fikk mest ut av maktskiftet var presteskapet, som utnyttet utmattelsen hos seierherrene til å styrke sin egen innflytelse. Da Sisenand besteg tronen, erklærte han ekskongen Suintila for å ha vært tyrannisk og for en hersker med mange forbrytelser og misgjerninger på samvittigheten. Han erklærte at forgjengeren hadde beriket seg på bekostning av de fattige; han inndro også presteskapets rikdommer.
Nematopogon metaxellus
Nematopogon metaxellus er en sommerfugl som tilhører familien svepemøll (Adelidae). Den er bare kjent fra kysten vestover til Kristiansand i Norge.
Sisenand
Konge
Mellom 632 og 633 ser det ut til å ha vært et opprørsforsøk i riket, ledet av Iudila. Dette synes å fremgå av to mynter funnet i Mérida og i Granada med påskriften IUDILA REX. Opprøret mislyktes, og Iudila ble senere tatt livet av.